open-index/open-wikipedia-markdown huggingface dataset:
פייסנות

[קישור=https://en.wikipedia.org/wiki/File:Bundesarchiv_Bild_146-1976-063-32,_Bad_Godesberg,_Münchener_Abkommen,_Vorbereitung.jpg|שמאל|ממוזער|אדולף היטלר ונוויל צ'מברלין, ב-24 בספטמבר 1938, בפגישה בה דרש היטלר כי כל דרישותיו בנוגע ל[חבל הסודטים שבצ'כוסלובקיה ייענו מיידית]]
**פייסנות** () בהקשרה הבינלאומי היא מדיניות דיפלומטית הדוגלת בהימנעות מעימותים כלפי ישות כוחנית גם במחיר ויתורים ערכיים או מעשיים. המונח מזוהה במיוחד עם מדיניות החוץ של בריטניה בשנות ה-30 של המאה העשרים, בהובלת ראשי הממשלה שלה, נוויל צ'מברלין, רמזי מקדונלד וסטנלי בולדווין כלפי גרמניה הנאצית ואיטליה הפשיסטית ב-1935-1939. בעקבות לחץ בריטי, פייסנות גם הובילה חלק ממהלכיה של צרפת בשנים שקדמו למלחמת העולם השנייה, אך בה המדיניות הייתה הרבה פחות פופולרית מבבריטניה.

הפייסנות לאחר מלחמת העולם הראשונה, בהובלת תנועת אנטי המלחמה , הייתה פופולרית מאד בעקבות הטראומה בבריטניה מהמלחמה. במהלך שנות השלושים, ובמיוחד לאחר הסכם מינכן, הנחשב לשיא של מדיניות הפייסנות, חלו תמורות משמעותיות בדעת הקהל ובפוליטיקה הבריטית ביחס לפייסנות. ככלל, מפלגת הלייבור התנגדה למדיניות הפייסנות וכן מספר חברים במפלגה השמרנית, כמו וינסטון צ'רצ'יל, מזכיר המדינה דאף קופר  ואנתוני אידן, לימים ראש ממשלת בריטניה. עם תומכי המדיניות נמנים רוב חברי המעמד העליון בבריטניה, כמו גם משפחת המלוכה כולל המלך ג'ורג' השישי, אנשי העסקים הבולטים, בית הלורדים והתקשורת ברובה, כולל רשת BBC ועיתון הטיימס.

היסטוריונים, דיפלומטים ואנשי אקדמיה חלוקים ביניהם ביחס לאפקטיביות של נקיטה במדיניות הפייסנות כלפי גרמניה הנאצית ואיטליה הפשיסטית בשנות השלושים של המאה העשרים. הערכותיהם נעות בין גינוי ותיעוב לפייסנות, המייצגת חולשה שאין להפגין אל מול רודנים ושסיכנה את אירופה לבין הערכות כי גרמנייה הייתה חזקה דיה די הצורך עוד טרם יישום המדיניות, ולולא הזמן היקר שנקנה באמצעות הפייסנות, ושנוצל להצטיידות והיערכות המערב, היטלר היה מנצח במלחמה.

## ראו גם
* הסכם מינכן
* מדוע למות עבור דנציג?

## לקריאה נוספת
* 

* Ripsman, Norrin M.; Levy, Jack S. (2008). "Wishful Thinking or Buying Time? The Logic of British Appeasement in the 1930s". International Security. 33 (2): 148–181.


## קישורים חיצוניים

## הערות שוליים

קטגוריה:דיפלומטיה
קטגוריה:אסטרטגיה
איימי ג'ו ג'ונסון

**איימי ג'ו ג'ונסון** (באנגלית: **Amy Jo Johnson**; נולדה ב-6 באוקטובר 1970), היא שחקנית אמריקאית. מוכרת בעיקר בשל גילום דמותה של קימברלי, הריינג'רית הוורודה, בסדרה הפאוור ריינג'רס.

## ביוגרפיה
ג'ונסון נולדה במסצ'וסטס. אמה הייתה מנהלת חנות בגדים ואביה היה מוכר מכוניות. בילדותה למדה התעמלות, היא עברה לניו יורק על מנת לפתח קריירת משחק ולמדה שם בבתי ספר לאמנויות הבמה, לאחר מכן עברה ללוס אנג'לס וזמן קצר אחרי כן קיבלה את תפקיד הפאוור ריינג'רית הוורודה בסדרה מייטי מורפין פאוור ריינג'רס.

היא שיחקה את אחד התפקידים הראשיים בסדרה פליסיטי.

בקולנוע שיחקה בסרט ביוגרפי אודות סטיב פריפונטיין. היא מתגוררת כיום בטורונטו, קנדה.

## קישורים חיצוניים
* 

קטגוריה:שחקניות קולנוע וטלוויזיה אמריקאיות
קטגוריה:מהגרים מארצות הברית לקנדה
קטגוריה:אמריקאיות שנולדו ב-1970
בארט רמסלאר

**בארט רמסלאר** (בהולנדית: **Bart Ramselaar**; נולד ב-29 ביוני 1996 באמרספורט שבהולנד) הוא כדורגלן הולנדי המשחק בעמדת הקשר ההתקפי בקבוצת אוטרכט מליגת העל ההולנדית ובנבחרת הולנד.

## קריירת מועדונים
רמסלאר גדל במחלקות הנוער של VVZA, רודה '46 ואוטרכט. ב-1 במרץ 2015 ערך את הופעת הבכורה שלו בקבוצה הבוגרת של אוטרכט, בתיקו 0-0 נגד פיינורד במסגרת המחזור ה-25 בליגת העל ההולנדית לעונת 2014/2015. ב-17 במאי הבקיע את שער הבכורה שלו במועדון, בתיקו 3-3 נגד ויטסה ארנהם במסגרת המחזור ה-34 בליגה. הוא ערך 44 הופעות ליגה במדי המועדון, בהן הבקיע שבעה שערים.

ב-18 באוגוסט 2016 חתם רמסלאר בפ.ס.וו. איינדהובן מליגת העל ההולנדית. ב-28 באוגוסט ערך את הופעת הבכורה שלו במועדון, בתיקו 0-0 נגד חרונינגן במסגרת המחזור הרביעי בליגה לעונת 2016/2017. ב-10 בספטמבר הבקיע את שער הבכורה שלו במועדון, בניצחון 4-0 על ניימכן במסגרת המחזור החמישי בליגה. הוא ערך 62 הופעות ליגה במדי המועדון, בהן הבקיע ששה שערים, וזכה עם המועדון באליפות הולנד בעונת 2017/2018.

ב-24 באוגוסט 2019 חזר רמסלאר לאוטרכט מליגת העל ההולנדית.

## קריירה בינלאומית
ב-9 בנובמבר 2016 ערך רמסלאר את הופעת הבכורה שלו בנבחרת הולנד, בתיקו 1-1 נגד נבחרת בלגיה במשחק ידידות.

## תארים
;פ.ס.וו. איינדהובן
* אליפות הולנד (1): 2017/2018

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני אוטרכט
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:הולנדים שנולדו ב-1996
קינג שצ'צ'ין

**קינג וילקי מורסקיה שצ'צ'ין** בפולנית: (**King Wilki Morskie Szczecin**) הוא מועדון כדורסל פולני משצ'צ'ין המשחק בליגת העל הפולנית, בליגת האלופות בכדורסל, ובליגה הצפון אירופית. המועדון הוקם בשנת 2004 וזכה באליפות הראשונה שלו בשנת 2023.

## היסטוריה
המועדון הוקם בשנת 2004 ולאחר מספר שנים בליגות הנמוכות הצליח להעפיל לליגת העל הפולנית בשנת 2015, המועדון הצליח להתבסס באמצע הטבלה אבל לא הצליח להתקרב לאליפות והישג השיא שלו היה רבע גמר. בעונת 2022/2023 המועדון סיים במקום השני בעונה הסדירה, וניצח בגמר את שלונסק ורוצלב 2-4.

## שחקני עבר

## תארים והישגים

### תחרויות מקומיות

* **[[ליגת העל הפולנית בכדורסל|אליפות פולין]]:**
** **זכיות (1):** 2023

## קישורים חיצוניים

קטגוריה:קבוצות כדורסל פולניות
Single Soon

"**Single Soon**" הוא סינגל שהוקלט על ידי הזמרת האמריקאית סלינה גומז. הוא יצא לאור ב-25 באוגוסט 2023, על ידי חברת התקליטים אינטרסקופ רקורדס, כסינגל שלא מתוך אלבום אולפן.

## רקע והוצאה
לאחר אלבומה, *[[Rare (אלבום של סלינה גומז)|Rare]]*, בשנת 2020, הוציאה גומז את המיני אלבום *[[Revelación]]* בשפה הספרדית ושיתפה פעולה בלהיט "Calm Down" עם רימה. גומז ציינה בנובמבר 2022 שהיא והצוות שלה עובדים במשך שנים על האלבום החדש שלה כדי להבטיח שהוא עשוי היטב ומייצג את ההתבגרות שלה. גומז מכנה את האלבום הבא שלה בשם "SG3".

לאורך חודש אוגוסט 2023, מעריצים שיערו שגומז עשויה להוציא מוזיקה חדשה בקרוב, אולי ב-25 באוגוסט. זאת לאחר שהופיע אתר חדש, שמהווה טיזר לסינגל חדש. בנוסף, זוהו פוסטרים עם מספר תלוש שכאשר מתקשרים אליו, מוביל לקטע וידאו של אחותה הקטנה של גומז המייעצת לה לא לדאוג לגבי בני זוג. בנוסף, פורסם כי אירוע בשם "Single Soon: Selena Gomez Night" אמור להתקיים בלוס אנג'לס, כשכרטיסים אליו כבר זמינים. בנוסף, גומז ציינה שמוזיקה חדשה אכן מגיעה.

ב-17 באוגוסט 2023 הודיעה גומז כי הסינגל יצא ב-25 באוגוסט 2023. גומז הוציאה את הסינגל באותו היום, יחד עם מיילי סיירוס, שהוציאה את הסינגל "Used To Be Young". גם סיירוס וגם גומז החלו לעבוד באותו הזמן בערוץ דיסני וזכו להצלחה משמעותית בתעשיית המוזיקה.

העטיפה של הסינגל מציגה את סלינה יושבת במושב האחורי של מכונית עם ז'קט פרווה זוהר. השיר "Single Soon" מציע הסתכלות יוצאת דופן ומשמחת לשיר פרידה, כשגומז מתארת את עצמה כאישה שעתידה להיפרד מבן זוגה. מילות השיר מדגישות את ההתרגשות של גומז לקראת החזרה לחיי הרווקות.

## וידאו קליפ
בקליפ, גומז נפרדת מבן זוגה באמצעות פתק, ומשחזרת רגע פרידה אייקוני מ"סקס והעיר הגדולה".

## מיקומי שיא

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי יעקב כשר
קטגוריה:שירים שנכתבו על ידי סלינה גומז
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:שירי דאנס אמריקאיים
קטגוריה:סינגלים בהוצאת אינטרסקופ רקורדס
העידן המוזהב

**העידן המוזהב** (באנגלית: **Gilded Age**) היה עידן בהיסטוריה של ארצות הברית, שנמשך בין השנים 1877–1900, ובא בין תקופת השיקום לעידן הפרוגרסיבי. הייתה זו תקופה של צמיחה כלכלית מהירה, במיוחד בצפון ובמערב ארצות הברית. כאשר השכר האמריקאי צמח במהירות רבה בהשוואה לאירופה, במיוחד עבור עובדים מיומנים, והתיעוש שדרש כוח עבודה בלתי מיומן באופן הולך וגדל, התקופה אופיינה בזרם של מיליוני מהגרים אירופיים.

בין 1860–1890 הביאה ההתרחבות המהירה בתיעוש לגידול של 60% בשכר הריאלי וחלחלה אל כוח העבודה ההולך וגדל. השכר השנתי הממוצע לעובד תעשייתי (כולל גברים, נשים וילדים) עלה מ־380 דולר ב־1880 ל־564 דולר ב־1890, עלייה של 48%. לעומת זאת, העידן המוזהב היה גם עידן של עוני מחפיר  ואי שוויון, כאשר מיליוני מהגרים - רבים מאזורים עניים - זרמו לארצות הברית, והריכוז הגבוה של העושר הפך גלוי יותר ומעורר מחלוקת.

מסילות הברזל  היוו את ענף הצמיחה העיקרי, עם חשיבותם של מערכת המפעלים, הכרייה והפיננסים. ההגירה מאירופה, וממזרח ארצות הברית , הביאה לצמיחה המהירה של המערב, שהיה מבוסס על חקלאות, חוות וכרייה. איגודי עובדים הפכו חשובים יותר ויותר בערים התעשייתיות שצמחו במהירות. שני שפלים גדולים במדינה כולה - המשבר הפיננסי של 1873 והבהלה של 1893 - קטעו את הצמיחה וגרמו לטלטלות חברתיות ופוליטיות.

הדרום נותר הרוס כלכלית לאחר מלחמת האזרחים האמריקאית; כלכלת האזור הפכה יותר ויותר קשורה לסחורות, כותנה וייצור טבק, שסבלו ממחירים נמוכים. עם תום תקופת השיקום ב-1877, נשלל מאפרו-אמריקאים בדרום הכוח הפוליטי וזכויות ההצבעה והם נשארו מקופחים כלכלית.

הנוף הפוליטי אופיין בכך שלמרות שחיתות מסוימת, אחוז ההצבעה בבחירות היה גבוה מאוד ובבחירות הארציות היו שתי מפלגות שוות בכוחן. הנושאים המדוברים היו תרבותיים (במיוחד בנוגע לחוק יובש, חינוך וקבוצות אתניות או גזעיות) וכלכליים (מכסים והיצע כסף). עם הצמיחה המהירה של הערים, השתלטו יותר ויותר קבלני קולות על הפוליטיקה העירונית. בעסקים נוצרו נאמנויות ארציות חזקות בתעשיות מסוימות. איגודי עובדים נלחמו למען יום העבודה בן שמונה שעות, וביטול העסקת ילדים; הרפורמים ממעמד הביניים דרשו רפורמה בשירות המדינה , איסור על משקאות חריפים ובירה, וזכויות בחירה לנשים.

ממשלים מקומיים ברחבי הצפון והמערב החלו לבנות בתי ספר ציבוריים, בעיקר בתי ספר יסודיים ובתי ספר תיכוניים ציבוריים החלו להופיע. הזרמים הדתיים הרבים גדלו במספר חבריהן ובעושרן, כשהקתולית הפכה לגדולה ביותר. כולם הרחיבו את פעילותם המיסיונרית לזירה העולמית. קתולים, לותרנים ואנגליקנים הקימו בתי ספר דתיים, כאשר הגדולים שבהם הקימו מכללות, בתי חולים וארגוני צדקה רבים. רבות מהבעיות עמן התמודדו בחברה, במיוחד בעיית העוני, הולידו ניסיונות לרפורמות בעידן הפרוגרסיבי שבא לאחר מכן.

## ראו גם
* הברונים השודדים
* המערב הישן של אמריקה
* בל אפוק

## קישורים חיצוניים
* 

## הערות שוליים

קטגוריה:ארצות הברית: היסטוריה כלכלית
קטגוריה:שנות ה-1870 בארצות הברית
קטגוריה:שנות ה-1880 בארצות הברית
קטגוריה:שנות ה-1890 בארצות הברית
חנניה מחדייב

**חנניה מ[[חדייב]]** (במקורות לועזיים: **Ananias of Adiabene**; ~15 לפנה"ס – ~30) היה סוחר יהודי, כנראה ממוצא הלינסטי, שניהל תעמולה דתית להמרת דת ליהדות בתקופה הראשונה לספירה הנוצרית. חנניה בלט בחצרו של המלך אבינרגאוס הראשון  והשתמש בקשריו להפצת היהדות בקרב עובדי האלילים.

בין המתגיירים הבולטים שגייר הייתה הנסיכה סימאכו  ובעלה זוטוס השני  מלך ממלכת חדייב הפרתית.

## לקריאה נוספת
* בן ציון לוריא, לתולדות היהודים במדינת חדייב, סיני, קד (תשע"ד), עמ' סז-סח, ע, עד
* שלמה רוטנברג, תולדות עם עולם, ג, עמ' שט–שיד (בית הילני המלכה)

## קישורים חיצוניים
* 

קטגוריה:יהודי תקופת בית שני
קטגוריה:יהודי המאה הראשונה לפנה"ס
קטגוריה:יהודים במאה ה-1
Our Songs

***Our Songs*** (בעברית: **השירים שלנו**) הוא אלבום האולפן השמיני של אנסטייז'ה, שיצא לאור ב-22 בספטמבר 2023, בהוצאת חברת התקליטים סטארס ביי אדל. זהו אלבומה הראשון מאז *[[Evolution (אלבום של אנסטייז'ה)|Evolution]]* (2017). האלבום כולל בעיקר פרשנויות מתורגמות לשירי רוק גרמניים.

## רקע
בסוף אוקטובר 2022, במהלך "I'm Outta Lockdown Tour", אנסטייז'ה חשפה בערוץ הבריטי שהיא עבדה על פרויקט מיוחד שתוארך לצאת ב-2023 ואמרה: . באפריל 2023 נודע בכלי תקשורת שהשירים באלבום יציגו פרשנויות לשירים בשפה הגרמנית שתורגמו לשפה האנגלית.

באתר האינטרנט של אנסטייז'ה, האלבום תואר כך: . האלבום כולל גרסאות של "Born to Live Forever" מאת , "Forever Young" מאת אלפאוויל ו-"Still Loving You" מאת סקורפיונז.

## קידום
אנסטייז'ה ביצעה את "Best Days" בפעם הראשונה ב-*Morgenmagazin* במסגרת *ZDF-Morgenamagazin* ב-31 במאי, ומאוחר יותר ב-*Schlagerboom Open Air* 2023 ב-1 ביולי. ביצועים נוספים נעשו לקידום האלבום, כמו הופעה ב-*Starnacht Aus Der Wachau* באוסטריה ב-22 וב-23 בספטמבר, ששודרה ב-23 בספטמבר בערוץ *ORF*.

ב-*Culturefix* נכתב*:* .

### סינגלים
הסינגל המוביל מהאלבום, "Best Days" פורסם ב-28 באפריל 2023. זוהי גרסת כיסוי ל-"" דיי טוטן. ב-14 ביולי יצא הסינגל השני, "Supergirl". השיר הוקלט במקור ויצא כסינגל הבכורה על ידי להקת הפופ רוק הגרמנית רימון בשנת 2000. סינגל שלישי, "Now or Never", פורסם ב-25 באוגוסט 2023. באותו יום פורסם גם וידאו קליפ נלווה. השיר הוא גרסת כיסוי לשירו של יוהנס אורדינג "An guten Tagen" שיצא לאור ב-2019.

ב-21 בספטמבר 2023, בסמוך ליציאת האלבום פורסם הסינגל הרביעי מתוכו "Just You" שהוקלט ביחד עם פיטר מאפי. סינגל חמישי בשם "Highs & Lows" פורסם ב-7 ביוני 2024, המגיע מתוך גרסת הדלוקס של האלבום, שיצאה לאור ב-21 ביוני 2024. שתי רצועות נוספות נכללו גם הן במהדורה.

## רשימת רצועות

## היסטוריית יציאות לאור

## קישורים חיצוניים

* ''Our Songs'' באתר של חברת המצעדים הרשמית

## הערות שוליים

קטגוריה:אלבומי אנסטייז'ה
קטגוריה:אלבומים באנגלית
בית העלמין דנילובסקויה

**בית העלמין דנילובסקויה** (ברוסית: **Даниловское кладбище**) הוא אחד מבתי הקברות הגדולים במוסקבה. ממוקם ברובע דונסקוי במחוז הדרומי של העיר. נוסד ב-1771 והשטח הכולל הוא 35 דונם.

## אנשים מפורסמים הקבורים בבית העלמין
* משפחת טרטיאקוב
* איליה אוסטרוכוב
* ולרי וורונין
* גלימזיאן חוסאינוב
* מטרונה ניקונובה 
* מחמוד אסמבייב 
* בוריס נוביקוב 
* סרגיי אוורינצב 
* אלכסדר ליבשיץ 

## גלריית קברים

Danilov Cemetery 20170314 130355.jpg|משפחת טרטיאקוב
Danilov Cemetery 20170314 121859.jpg|ולרי וורונין
Danilov Cemetery 20170314 130251.jpg|גלימזיאן חוסאינוב 
Danilov Cemetery 20170314 130833.jpg|איליה אוסטרוכוב


## קישורים חיצוניים

* 

דנילובסקויה
סגל כתבי הבית הלבן

[ממוזער|[צלם|צלמים ועיתונאים בחדר הסגלגל בשנת 2019]]
**סגל כתבי הבית הלבן** (באנגלית: **White House press corps**) הוא קבוצת העיתונאים, הכתבים וחברי התקשורת המוצבים בדרך כלל ב בוושינגטון די. סי. כדי לסקר את פעילותו של נשיא ארצות הברית, אירועי הבית הלבן ותדריכי חדשות. משרדיהם ממוקמים של הבית הלבן.

## היסטוריה
לסגל כתבי הבית הלבן היה תפקידים היסטוריים בבית הלבן עוד בתחילת המאה ה-20. קיימת אגדה אורבנית של הנשיא תאודור רוזוולט שמבחין בקבוצת כתבים בגשם שמחפשים מקורות לסיפוריהם ומזמין אותם לבית הלבן. מחקר היסטורי שלאחר מכן מתאר כיצד כתבים הצליחו להתחיל עם סיפורים קטנים בבית הלבן ולאחר מכן הגדילו את נוכחותם והשפעתם במשך שנים רבות.

## תפקידים
דובר הבית הלבן, או סגנו, מקיים בדרך כלל תדרוך חדשותי בימי חול בחדר תדרוך העיתונאים של הבית הלבן, אותו מאיישים 49 כתבים. כל מושב מוקצה לארגון חדשות, כאשר הארגונים הבולטים ביותר תופסים את שתי השורות הראשונות. כתבים שאין להם מקום מושב רשאים לעמוד. לעיתים קרובות מתאספת קבוצה קטנה יותר של כתבים המכונה "צוות העיתונות" כדי לדווח לעמיתיהם על אירועים שבהם המקום יקשה על הסיקור הפתוח מבחינה לוגיסטית. יכולים להיות צוותים שונים המורכבים בכל יום נתון כדי לכלול צוות המכסה את הנשיא, סגן הנשיא, הגברת הראשונה וחברים בולטים אחרים בצוות.
[ממוזער|אוהלי השידור של כתבי [הבית הלבן בקצה המערבי של המדשאה הצפונית של הבית הלבן, משם מועברים בדרך כלל שידורי מדיה חיים מהבית הלבן]]
כאשר נבחר נשיא ארצות הברית חדש, חלק מארגוני החדשות מחליפים את הכתבים שלהם, לרוב לכתב שהוקצה לסקר את הנשיא החדש במהלך הקמפיין הקודם. לדוגמה, לאחר הבחירות לנשיאות ארצות הברית ב-2020, פיטר דוסי, כתב הקמפיין הראשי של פוקס ניוז במהלך השנתיים בהן ג'ו ביידן ערך קמפיין לנשיאות, עבר להיות הכתב הראשי של הבית הלבן בערוץ החדשות בכבלים, במקום ג'ון רוברטס, שהיה הכתב הראשי בתקופת הנשיאות של דונלד טראמפ.

## חדר העיתונאים של הבית הלבן
[ממוזער|260x260 פיקסלים|[מזכיר המדינה של ארצות הברית|מזכיר המדינה מייק פומפאו ומזכיר האוצר סטיבן מנושין מדברים עם עיתונאים בחדר התדריכים של ג'יימס ס. בריידי של הבית הלבן.]]
חדר תדרוך העיתונאים של הבית הלבן על שם ג'יימס ס. בריידי הוא אולם קטן באגף המערבי של הבית הלבן, בו מעניק דובר הבית הלבן תדרוכים לכלי התקשורת ונשיא ארצות הברית פונה לעיתים לתקשורת ולאומה. הוא ממוקם בין משרדי עיתונאי הבית הלבן למשרדו של דובר הבית הלבן.

תדרוך העיתונאים הראשון בבית הלבן נערך במרץ 1913 בחדר הסגלגל, בתקופת נשיאותו של הנשיא וודרו וילסון. מאז ועד לשנת 1969 הצהרות מהנשיא ומסיבות העיתונאים נערכו במקומות שונים, כולל חדר ההסכם ההודי (Indian Treaty Room), אודיטוריום מחלקת המדינה והחדר המזרחי בבית הלבן.

בשנת 1969, כדי להכיל את המספר ההולך וגדל של העיתונאים שנשלחו לדווח מהבית הלבן, הורה הנשיא ריצ'רד ניקסון על כיסוי בריכת השחייה המקורה, שהותקנה עבור הנשיא פרנקלין דלאנו רוזוולט שסבל משיתוק ילדים והיה מרותק לכיסא גלגלים, ומעליה הקים משרדי עיתונאים וטרקלין היכול לשמש כחדר תדרוך לעיתונאים. בשנת 2000 שונה שמו של החדר ל"חדר תדרוך העיתונאים ע"ש ג'יימס ס. בריידי" לכבודו של ג'יימס בריידי, דובר הבית הלבן לשעבר שנורה במהלך ניסיון התנקשות בנשיא רונלד רייגן בשנת 1981 ונותר משותק בפלג גופו השמאלי והיה מרותק לכיסא גלגלים לשארית חייו.

## קישורים חיצוניים
* 

## הערות שוליים

קטגוריה:ארצות הברית: עיתונאות
קטגוריה:הבית הלבן
ג'ואל פירו

**ג'ואל מוחמד רמזאן פירוּ** (בהולנדית: **Joël Mohammed Ramzan Piroe**; נולד ב-2 באוגוסט 1999) הוא כדורגלן הולנדי המשחק בעמדת החלוץ בלידס יונייטד מהפרמייר ליג.

## קריירת מועדונים
### תחילת הקריירה
פירו נולד בהולנד להורים ממוצא סורינאמי. הוא החל לשחק כדורגל בגיל חמש ועבר בהמשך לאקדמיית הצעירים של ניימכן. לאחר שבתחילת הקריירה שלו שיחק בעמדות המגן השמאלי והקשר השמאלי והבקיע שערים רבים, החליט מאמנו בקבוצת הילדים של גיל 12 להעבירו לעמדת החלוץ. ב-2013 עבר לאקדמיית הצעירים של פיינורד ולאחר שנה לזו של פ.ס.וו. איינדהובן. הוא חתם על חוזה מקצועני ראשון, בנובמבר 2016.

את הופעת הבכורה שלו ערך פירו ביונג פ.ס.ו, קבוצת המילואים של איינדהובן, המשחקת בליגת המשנה ההולנדית, ב-2 בדצמבר 2016 מול אכילס 29'.

באוגוסט 2019 הושאל לשנה לספרטה רוטרדם וערך את הבכורה שלו בליגת העל ההולנדית ב-25 באוגוסט כשעלה כמחליף בדקה ה-60 של המשחק מול זוולה שהסתיים בתיקו 2-2.

### סוונסי סיטי
ב-2 ביולי 2021 עבר פירו לסוונסי סיטי בחוזה לשלוש שנים, תמורת סכום שלא פורסם, והוערך בכמיליון פאונד. ב-10 באוגוסט הוא כבש במשחק הבכורה שלו בקבוצה במסגרת גביע הפוטבול ליג מול רדינג, שהסתיים בניצחון בתוצאה 0–3.

### לידס יונייטד
ב-24 באוגוסט 2023 חתם לארבע שנים בלידס יונייטד מהצ'מפיונשיפ תמורת סכום שלא פורסם, והוערך במעל עשרה מיליון פאונד. ב-26 באוגוסט הבקיע שער בכורה בהופעתו הראשונה, במשחק הליגה מול איפסוויץ' טאון, שהסתיים בניצחון בתוצאה 3–4. ב-17 בספטמבר כבש צמד בניצחון 0–3 על מילוול. ב-23 בספטמבר כבש את שערו הרביעי בחמישה משחקים בניצחון 0–3 על ווטפורד.

הוא נכנס כמחליף במשחק הראשון לעונת 2024/2025 ב-10 באוגוסט מול פורטסמות', ובישל את שער השוויון של לידס בדקה ה-95 של המשחק, שהסתיים בתיקו 3-3. ב-31 באוגוסט כבש שער בכורה לעונה בניצחון 0–2 על האל סיטי. ב-1 בפברואר 2025 כבש צמד בניצחון 0–7 על קארדיף סיטי. ב-21 באפריל כבש רביעייה בניצחון 0–6 מול סטוק סיטי, שהבטיח עלייה לפרמייר ליג לראשונה מזה שנתיים. פירו סיים את העונה כמלך השערים של הצ'מפיונשיפ עם 19 כיבושים, ובסיומה העפילה לידס יונייטד בחזרה לפרמייר ליג מהמקום הראשון בליגה.

## נבחרת לאומית
לפירו יש שורשים סורינאמים ואינדונזים ועל כן הוא יכול לייצג גם את המדינות הללו בזירה הבינלאומית בנוסף למולדתו הולנד. בנעוריו, ייצג את הולנד.

ב-26 במרץ 2026 ערך את הופעת הבכורה שלו בנבחרת סורינאם בהפסד 2-1 ל במסגרת מוקדמות מונדיאל 2026.

## סטטיסטיקות קריירה
מעודכן ל-18 באוגוסט 2025

## תארים
### קבוצתיים
; לידס יונייטד
* פוטבול ליג צ'מפיונשיפ: 2024/2025

### אישיים
* נעל הזהב באליפות אירופה בכדורגל עד גיל 19: 2017
* שחקן השנה של סוונסי סיטי לעונת 2021/2022
* מלך השערים של הפוטבול ליג צ'מפיונשיפ לעונת 2024/2025

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:חלוצי כדורגל הולנדים
קטגוריה:חלוצי כדורגל סורינאמים
קטגוריה:כדורגלני פ.ס.וו. איינדהובן
קטגוריה:כדורגלני ספרטה רוטרדם
קטגוריה:כדורגלני סוונזי סיטי
קטגוריה:כדורגלני לידס יונייטד
קטגוריה:ספורטאים הולנדים באנגליה
קטגוריה:ספורטאים סורינאמים באנגליה
קטגוריה:הולנדים ממוצא אינדונזי
קטגוריה:כדורגלני נבחרת סורינאם
קטגוריה:הולנדים שנולדו ב-1999
קטגוריה:סורינאמים שנולדו ב-1999
יחסי אנגולה–נורווגיה

**יחסי אנגולה-נורווגיה** הם היחסים הבילטרליים והדיפלומטיים בין אנגולה ונורווגיה. לנורווגיה יש שגרירות בלואנדה, בירת אנגולה, בעוד שלאנגולה יש שגרירות לא מאוישת בסטוקהולם, בירת שוודיה.

## היסטוריה
היחסים הדיפלומטיים בין אנגולה ונורווגיה כוננו ב-31 באוקטובר 1977. שגרירות נורווגיה בלואנדה נפתחה ב-1998.

אנגולה מתוארת כשותפתה הכלכלית החשובה ביותר של נורווגיה באפריקה. ב-1991 הקימה חברת הנפט הנורווגית אקווינור בסיס באנגולה. בסיסה של החברה באנגולה הוא הבסיס הגדול ביותר שלה ברחבי העולם, פרט לאלה שבנוורגיה עצמה.

## פגישות בדרג דיפלומטי
בדצמבר 2018 ביקרה באנגולה ראשת ממשלת נורווגיה, ארנה סולברג. הייתה זו הפעם הראשונה שבה ביקר ראש ממשלה נורווגי מכהן באנגולה.

## הערות שוליים

קטגוריה:ערכים ללא קטגוריות פיזיות - יחסי חוץ
Hispasat

**Hispasat** היא קבוצת חברות תקשורת ספרדית שמספקת שירותי לוויין. החברה הוקמה בשנת 1989 בהחלטת ממשלת ספרד והיא מספקת שירותים למגזר הממשלתי וללקוחות מסחריים. צי הלוויינים שלה מעביר 1250 ערוצי טלוויזיה ורדיו לכ-30 מיליון לקוחוח. בנוסף לכך מסופקים שירותים לטלפון סלולרי.
## היסטוריה
הלוויין הראשון "Hispasat 1A" שוגר ב-11 בספטמבר 1992 ממרכז החלל הגיאני. הוא הוצב במסלול גאוסטציונרי ושירת לקוחות באירופה. הלוויין היה במשקל 2194 ק"ג. לוויין מתקדם מסדרה זו הגיע למשקל כ-6,092 ק"ג.

בשנת 2004 שוגר לוויין "Amazonas 1" שמיועד ללקוחות באמריקה הלטינית.

קבוצת Hispasat כוללת מספר חברות שמשרתות את הלקוחות באזורים שונים. מניות החברה מפוזרות בין חברות ממשלתיות שונות.

החברה מבצעת פרויקטי מחקר ופיתוח בהתאם להחלטות ממשלת ספרד. פרויקט IGNIS מיועד לשפר יכולת כיבוי שרפות ביערות. פרויקט Saturno בוחן אפשרויות שונות לפיתוח בית חכם.

חברת Hisdesat ש-43% מבעלותה הנמצאים בידי Hispasat מעפילה לווייני תקשורת צבאית ולווייני ריגול לטובת הכוחות המזוינים של ספרד.

מרכז בקרת הלוויינים של החברה נמצא בפרברי מדריד.

## רשימת לוויינים

## קישורים חיצוניים

* 
* נתוני שיגורים

קטגוריה:חברות ספרדיות
קטגוריה:חברות תקשורת לווינית
ברין צ'פמן-פאריש

**ברין צ'פמן-פאריש** (באנגלית: **Bryn Chapman Parish**; נולד ב-18 באוגוסט 1997) הוא שחקן ודוגמן אוסטרלי.

## ביוגרפיה
צ'פמן-פאריש גדל בפרברי סידני, אוסטרליה. הוא גילה את אהבתו לבמה בגיל 8 באזורים הכפריים של צרפת, כאשר שיחק בהפקה של להקת תיאטרון של סיראנו דה ברז'ראק. הוא המשיך להופיע בטירות ובתיאטראות ברחבי צרפת מדי קיץ במשך העשור הבא.

הוא למד בבית הספר התיכון הידוע לאמנויות הבמה "ניוטאון" בסידני, שם השתתף באינספור מופעים בבית הספר.

בשנת 2019, סיים את לימודיו בתואר ראשון במשחק באקדמיה היוקרתית לאמנויות הבמה המערבית האוסטרלית.

## קריירה
לצד משחק צ'פמן-פאריש מדגמן. הופעתו הראשונה הייתה על המסך הגדול כשגילם שבוי מלחמה בסרט הדרמה של אנג'לינה ג'ולי, "לא נשבר" משנת 2014. הוא שיחק בכמה סרטים קצרים עד שלוהק ב-2022 לתפקיד ראשי בסדרת הנעורים האוסטרלית "תיכון הלבבות השבורים" של נטפליקס, חידוש לסדרה המצליחה באותו שם משנות התשעים.

בשנת 2025 שיחק בסרט הדרמה "Jimpa" לצדם של אוליביה קולמן וג'ון לית'גו.

### מוזיקה
צ'פמן-פאריש חבר בלהקת "Mac the Knife". ב-23 ביוני 2023 הוציאו את הסינגל "Blood of My Blood".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:דוגמנים אוסטרלים
קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1997
Used to Be Young

"**Used to Be Young**" הוא שיר של הזמרת האמריקאית מיילי סיירוס. הוא יצא לאור ב-25 באוגוסט 2023, תחת הוצאת קולומביה רקורדס, לאחר שידור הספיישל התיעודי של ABC, *Endless Summer Vacation: Continued (Backyard Sessions)* יום לפני כן. השיר נכתב על ידי סיירוס לצד אלדה ומייקל פולק, כשסיירוס, פולק, ושון אוורט מפיקים את השיר. השיר מופיע במהדורה המחודשת הדיגיטלית של אלבום האולפן השמיני של סיירוס, *[[Endless Summer Vacation]]*.

## רקע

סיירוס סיפרה לראשונה על שיר ובמהדורה המחודשת בריאיון שלה ביוני 2023 למגזין ווג הבריטי. ב-15 באוגוסט 2023, סיירוס פרסמה קליפ ברשתות החברתיות שלה של רחוב מכוסה בפוסטרים שלה, עם כיתוב עם מילים משירים ישנים שלה, יחד עם המילים: "I say I used to be young" (בעברית: "אני אומרת שפעם הייתי צעירה"). פוסטרים אלה נצפו בערים שונות ברחבי העולם באותו יום, כולל בריסל, לוס אנג'לס, ניו יורק ופריז. המילים הופיעו גם בכל התמונות הממוזערות של הקליפים שלה ביוטיוב.

סיירוס הכריזה על הסינגל יחד עם הספיישל התיעודי של ABC, "Endless Summer Vacation: Continued (Backyard Sessions)" באמצעות טריילר ברשתות החברתיות שלה ב-17 באוגוסט. היא חשפה את העטיפה של השיר ותאריך היציאה - 25 באוגוסט 2023, יום לאחר שידור הספיישל, גרסה מעודכנת ו"מחודשת" של *Endless Summer Vacation (Backyard Sessions)*. ויניל במהדורה מוגבלת בגודל 7 אינץ' של השיר הפך זמין להזמנה מראש, יחד עם שמירתו מראש בפלטפורמות סטרימינג. בהצהרה נלווית, סיירוס חשפה כי השיר מוקדש ל"מעריצים הנאמנים" שלה על שהם "אוהבים כל גרסה שלה".

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי גרגורי היין
קטגוריה:שירים שנכתבו על ידי מיילי סיירוס
קטגוריה:שירים שנכתבו על ידי מייקל פולק
קטגוריה:שירים שהופקו על ידי מיילי סיירוס
קטגוריה:בלדות משנות ה-2020
קטגוריה:שירי פלטינה בארצות הברית
קטגוריה:שירי זהב בקנדה
קטגוריה:סינגלים בהוצאת קולומביה רקורדס
חוש הטמפרטורה

**חוש הטמפרטורה** הוא החוש המאפשר לאורגניזם להבחין בשינויים קלים בטמפרטורה הסביבתית. האדם יכול להבחין בשינויים של טמפרטורה חיצונית כדי 0.01 מעלות צלזיוס. ביונקים הקולטנים לתחושת הטמפרטורה נמצאים בעיקר בעור, ובפיזור לא אחיד. חוש הטמפרטורה הוא אחד מהחושים המועברים במסלולים של מערכת תחושות הגוף (המערכת הסומטוסנסורית), יחד עם, חוש המגע הכאב ותחושת המצב.

## הקולטנים
בבדיקה עם אלקטרודות ניתן היה לזהות נקודות על פני העור בקוטר של ב 1 מילימטר הרגישות או לקור או לחום, וביניהן נקודות עור שאינן רגישות לשינויי טמפרטורה. ממצא זה הציע קיום של מנגנונים נפרדים לחישת טמפרטורות בטווח החם יחסית ובטווח הקר יחסית. כיום מוכרות שש תעלות יונים שונות עם רגישות לטווחי טמפרטורה ספציפיים. אלו תעלות ממשפחת ה TRP המעבירות קַטְיוֹנים לתוך התא ובכך גורמות להפעלתו. כל תא עצב מבטא אחת מהתעלות האלה, ויחד הם מהווים את תאי הקולטנים לטמפרטורה. דוגמאות לקולטנים כאלה:
ממוזער|זיהוי של תעלות TRP עם רגישות לחום או לקור.
* TRPV1 – התעלה נפתחת בטמפרטורות שמעל 42 מעלות צלזיוס, וכמו כן על ידי קשירה של קפסאיצין – החומר הפעיל ביצירת תחושת החריף בפלפל חריף. העובדה שהתעלה מגיבה לשני הגירויים האלה מסבירה את תחושת החום במגע של חומר חריף. מעניין אכן לשים לב למילה HOT באנגלית, המציינת גם את תחושת הטעם החריף וגם את הטמפרטורה. התעלה מתבטאת בתאי עצב המעבירים תחושת כאב.
* TRPV3 – רגישה לטווח הטמפרטורות שבין 31 ל 39 מעלות צלזיוס, כלומר, סמוך יותר לטמפרטורת הגוף.
* TRPM8 – התעלה מופעלת בטמפרטורות שמתחת ל 28 מעלות צלזיוס, וכמו כן היא נפתחת על ידי קשירה של מנתול. מכאן, היא מדווחת על שינויי טמפרטורה בטווח הקר, והעובדה שאותה תעלה מגיבה גם למנתול מסבירה את תחושת הקור על פני העור במגע של החומר.

התעלות האלה עוברות אדפטציה חזקה בטמפרטורות שסביב טמפרטורת הגוף, והרגישות שלהן היא בעיקר לשינויים חדים.

## המסלול של תחושת הטמפרטורה
המסלול של תחושת הטמפרטורה זהה לזה של תחושת הכאב. תאי הקולטנים לקור הם בעלי אקסונים דקים מסוג C ללא מיילין, או מסוג Aẟ, ותאי הקולטנים לחום הם בעלי אקסונים דקים מסוג C. גוף התא נמצא בגנגליון האחורי, והאקסונים נכנסים לחוט השדרה בשורש האחורי ויוצרים סינפסות בקרן האחורית בגובה המתאים. התא מספר 2 במסלול חוצה את קו האמצע ועולה במסלול הספינו-תלמי, שכשמו, מגיע עד התלמוס בצד הנגדי. משם עולה המידע בתא השלישי במסלול עד קליפת המוח הסומטו-סנסורית הראשונית.

## קישורים חיצוניים

* 
* 

## הערות שוליים

קטגוריה:חושים
קטגוריה:טמפרטורה
מנפאואר (סרט)

**מנפאואר** הוא סרט קולנוע ישראלי משנת 2014 בכתיבה ובימויו של נעם קפלן, עם יוסי מרשק, שמואל קלדרון, פמפס שמעון אודי וסאן אינטוסאפ בתפקידים הראשיים.

הסרט צולם בדרום תל אביב, בשכונת שפירא, רחב נווה שאנן והתחנה המרכזית החדשה של תל אביב ומביא ארבעה סיפורים הקשורים בעובדים זרים, בפליטים/מהגרי עבודה הנתקלים בתופעות של גזענות בגלל מוצאם - שוטר מצטיין המופקד על מבצע לגירוש המהגרים, נער ישראלי-פיליפיני שנאבק על הכרה רשמית ורגשית, נהג מונית שירות שבנו הנשוי לפיליפינית מעדיף לעזוב את ישראל בורחים לארץ רחוקה ומהגר עבודה ותיק מניגריה הנדרש להכריע האם לעזוב "מרצונו", או להסתתר עד יעבור זעם.

יוסי מרשק היה מועמד לפרס אופיר לשחקן הראשי הטוב ביותר בטקס פרסי אופיר לשנת 2014.

## תקציר העלילה
*מאיר כהן (יוסי מרשק) הוא שוטר מצטיין במשטרת תל אביב שזה עתה חזר ממשלחת של שוטרים מצטיינים לאושוויץ. הוא טרוד בבעיות פרנסה המעיבות עליו ועל הזוגיות עם אשתו (נטע שפיגלמן). בקשתו לקבלת הלוואה בבנק נדחית על ידי הפקידה (הילה סעדה). כעת משימתו היא להתחיל את מבצע "עזיבה מרצון" של מהגרי עבודה מאפריקה.
*במבה (פמפס שמעון אודי) הוא מהגר עבודה שעובד לפרנסתו בדירתה של מיכל (כרמית מסילתי קפלן) ועושה שם את כל העבודות בהכנעה לדרישותיה המתנשאות של בעלת הבית. הוא "על הכוונת" של מאיר שמוסר לו טפסים של "עזיבה מרצון" כדי שאנשי הקהילה יחתמו עליהם. במבה לוקח אותם וזורק אותם לפח. לבסוף הוא נאלץ לעזוב עם משפחתו
*ארז (סאן אינטוסאפ) הוא נער פיליפיני-ישראלי שמדבר עברית שוטפת ועובד לפרנסתו ב"ארומה". הוא רוצה להתגייס לצה"ל ולהיות "קרבי". לשם כך הוא מתאמן בריצה ברחובות תל אביב. הוא מתקבל בהתנשאות בוועדה בבקו"ם. ראש הוועדה (הרצל טובי) מבקש שישיר "שיר ישראלי" כדי להוכיח את זיקתו לישראל והוא שר את "אני אש" של עילי בוטנר. לבסוף הוא מתקבל למג"ב.
*חיים (שמוליק קלדרון) הוא נהג מונית בתל אביב. בנו נועם (גל פרידמן (שחקן)) נשוי לפיליפינית ולהם בן, נווה. נועם נתקל בקשיי פרנסה וגזענות והם מחליטים להגר לקנדה ולהשאיר בישראל את חיים עם חברתו רוזי (ליאת גורן).

## צוות השחקנים

## קישורים חיצוניים

*קדימון למנפאואר, באתר יוטיוב
*מנפאואר, בקרן הקולנוע הישראלי

קטגוריה:סרטי 2014
קטגוריה:סרטים ישראליים
קטגוריה:סרטים בעברית
קטגוריה:סרטים ישראליים משנת 2014
מסגד גמאל עבד אל נאצר

**מסגד גמאל עבד אל נאצר** (בערבית: **مسجد جمال عبد الناصر**) הוא מסגד השוכן בעיר קהיר, בירת מצרים. הוא ידוע כמקום קבורתו של גמאל עבד אל נאצר, נשיאה השני של מצרים.

## המסגד
המסגד ממוקם ברובע אל-קובה  בקהיר, ועל כן מוכר גם בשם **מסגד אל-קובה**. הוא ממוקם בסמוך לבניין משרד ההגנה  ולקמפוס אוניברסיטת עין שמס. 

בניית המסגד החלה בשנת 1962 ומומנה מתרומות פרטיות, אך מ-1965 גם מכספי ציבור. הנשיא נאצר פיקח על עבודות הבנייה. המסגד תוכנן בסגנון האדריכלי הערבי המודרני. יש בו שלוש קומות ומינרט אחד.

הנשיא נאצר הובא לקבורה במסגד בספטמבר 1970.

## קישורים חיצוניים

* המסגד, באתר Archnet

קטגוריה:קהיר: מסגדים
קטגוריה:מצרים: בתי קברות
קטגוריה:גמאל עבד אל נאצר
השביט הגדול של 1843

ממוזער|שמאל|160px|צ'ארלס פיאצי סמית': השביט הגדול של 1843
**השביט הגדול של 1843**, המסומן רשמית **C/1843 D1** ו-**1843 I**, הוא כוכב שביט ארוך-מחזור שהפך לבהיר מאוד במרץ 1843 (הוא ידוע גם בתור **כוכב השביט הגדול**). הוא התגלה ב-5 בפברואר 1843, והתבהר במהירות והפך לשביט בהיר. הוא נמנה במשפחת שביטי קרויץ - משפחת שביטים שנוצרו מהתפרקות של כוכב שביט אב (X/1106 C1) לשברים מרובים בסביבות שנת 1106. שביטים אלה עוברים קרוב מאוד לפני השטח של השמש - בתוך הטווח של מספר רדיוסי שמש בודדים - וכתוצאה מכך, הופכים לעיתים קרובות בהירים מאוד.

## פריהליון
הוא נצפה לראשונה בתחילת פברואר 1843, והתקדם לעבר פריהליון קרוב של פחות מ-830,000 קילומטרים ב-27 בפברואר 1843; בשלב זה הוא נצפה באור יום במרחק של בערך מעלה מהשמש. ב-6 במרץ 1843 עבר השביט בנקודה הכי קרובה לכדור הארץ ולמחרת הופיע בבהירות הגדולה ביותר. בשיאו הוא נראה בצורה הטובה ביותר מחצי הכדור הדרומי. הוא נצפה בפעם האחרונה ב-19 באפריל 1843. שביט זה עבר קרוב יותר לשמש מכל עצם מוכר אחר עד לאותה עת.

## זנב
השביט הגדול של 1843 פיתח זנב ארוך במיוחד במהלך ואחרי המעבר בפריהליון של מסלולו. באורך של יותר משתי יחידות אסטרונומיות, היה זה זנב השביט הארוך ביותר הידוע עד שמדידות ב-1996 הראו שזנב השביט היאקוטאקה היה ארוך כמעט פי שניים. במוזיאון הימי הלאומי קיים ציור שנוצר על ידי האסטרונום צ'ארלס פיאצ'י סמית' במטרה להראות את הבהירות הכללית והגודל של זנבו של השביט.

## מסלול
ההערכות לזמן הקפה של השביט השתנו מ-512 ± 105 שנים (עבודתו הקלאסית של קרויץ משנת 1901), 654 ± 103 שנים (פתרון בלתי מאולץ), 688 שנים (פתרון התקופה הבריתית של JPL Horizons 1852), ו-742 שנים (פתרון מאולץ, מבוסס על זהות משוערת עם X/1106 C1). אבל השביט נצפה רק על פני תקופה של 45 ימים מ-5 במרץ עד 19 באפריל, וחוסר הוודאות אומר שיש לו ככל הנראה תקופת מסלול של 600 עד 800 שנים.

## תיאור מוזיקלי
המלחין המקסיקני לואיס באקה הלחין ואלס לפסנתר, "El cometa de 1843". הוא הופיע כיצירה ה-13 ב-Instructor filarmónico, periódico semanario musical, Tomo primero (מקסיקו, 1843).

## קישורים חיצוניים


* C/1843 D1 at the JPL Small-Body Database Edit this at Wikidata
* Close approach · Discovery · Ephemeris · Orbit diagram · Orbital elements · Physical parameters
* Orlon Petterson, "Great Comets in History" (Accessed 2/7/06)
* Donald Yeomans, "Great Comets in History" (Accessed 7/21/08)
* C/1843 D1 (Great March Comet), cometography.com
* "Saw a comet star ablazing..." Log of the New Bedford whaling ship Washington, March 6, 1843, Nantucket Historical Association
* Instructor filarmónico, periòdico semanario musical, Tomo primero, page 53; digitized by the Gaylord Music Library, Washington University in St. Louis


## הערות שוליים

קטגוריה:שביטים
ז'אן ויקטור

**ז'אן ויקטור גונסלבס** (בפורטוגזית: **Jean Victor Gonçalves**; נולד ב-21 במרץ 1995 בברזיל) הוא כדורגלן ברזילאי המשחק בעמדת הקשר בקבוצת דילה גורי מליגת העל הגאורגית.

## קריירת מועדונים
ויקטור החל את הקריירה המקצוענית שלו בקבוצות ברצלונה EC ואנגרה-RJ מהליגות הנמוכות בברזיל. ב-1 ביולי 2016 חתם באולימפיקו דו מונטיז'ו מהליגות הנמוכות בפורטוגל.

ב-1 ביולי 2018 חתם בקאזה פיה א.ק. מהליגה הפורטוגלית השלישית, ובתום עונת  העפיל עם המועדון לליגה הפורטוגלית השנייה. הוא ערך 40 הופעות ליגה במדי המועדון, בהן הבקיע שלושה שערים.

ב-1 ביולי 2020 חתם ויקטור באוניאו סנטרם מהליגה הפורטוגלית השלישית. הוא ערך תשע הופעות ליגה במדי המועדון.

ב-23 בינואר 2021 חתם בסקנדרבו קורצ'ה מליגת העל האלבנית, במדיה ערך 51 הופעות ליגה והבקיע ארבעה שערים.

ב-15 באוגוסט 2022 חתם בדילה גורי מליגת העל הגאורגית.

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני קאזה פיה א.ק.
קטגוריה:כדורגלני סקנדרבו קורצ'ה
קטגוריה:כדורגלני דילה גורי
קטגוריה:ספורטאים ברזילאים בפורטוגל
קטגוריה:ספורטאים זרים באלבניה
קטגוריה:ספורטאים זרים בגאורגיה
קטגוריה:ברזילאים שנולדו ב-1995
איליאן סטפנוב

**איליאן אברמוב סטפנוב** (בבולגרית: **Илиян Аврамов Стефанов**; נולד ב-20 בספטמבר 1998 בסופיה שבבולגריה) הוא כדורגלן בולגרי המשחק בעמדת הקשר ההתקפי בקבוצת סלביה סופיה מליגת העל הבולגרית ובנבחרת בולגריה.

## קריירת מועדונים
סטפנוב גדל במחלקות הנוער של לבסקי סופיה ואבלינו, והחל את הקריירה המקצוענית שלו בקבוצת גוצאנו מהליגות הנמוכות באיטליה. בהמשך שיחק בקבוצת לוקומוטיב סופיה מליגת המשנה הבולגרית.

ב-23 בפברואר 2021 חתם סטפנוב בברואה סטארה זאגורה מליגת העל הבולגרית,

ב-1 במרץ 2022 חתם על חוזה לשנתיים בלבסקי סופיה מליגת העל הבולגרית.

ב-23 ביולי 2025 חתם בסלביה סופיה.

## קריירה בינלאומית
ב-2 ביוני 2022 ערך סטפנוב את הופעת הבכורה שלו בנבחרת בולגריה, בתיקו 1-1 נגד נבחרת מקדוניה הצפונית במסגרת ליגת האומות 2022/2023. ב-5 ביוני הבקיע את שער הבכורה שלו בנבחרת, בהפסד 5-2 לנבחרת גאורגיה, גם כן במסגרת ליגת האומות.

## תארים
;לבסקי סופיה
* הגביע הבולגרי (1): 2021/2022

## קישורים חיצוניים

## הערות שוליים

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:כדורגלני לוקומוטיב סופיה
קטגוריה:כדורגלני ברואה סטארה זאגורה
קטגוריה:כדורגלני לבסקי סופיה
קטגוריה:כדורגלני סלביה סופיה
קטגוריה:כדורגלני נבחרת בולגריה
קטגוריה:בולגרים שנולדו ב-1998
הומביוגז

**הומביוגז (HomeBiogas)** היא חברה ישראלית המפתחת מתקנים לייצור ביוגז הממוקמת בהדסה נעורים. מוצרי החברה מפרקים פסולת אורגנית בתהליך אנאיארובי ומייצרים מתאן ודשן נוזלי. ניתן להזין את המערכת במגוון חומרים אורגניים כולל בשר, מוצרי חלב וזבל בעלי חיים. העיכול האנאירובי מושג על ידי חיידקים החיים בתוך המערכת. כתוצאה מכך, המערכת פועלת ללא חשמל.

## הקמה
בשנת 2007, יאיר טלר, אחד ממייסדי החברה, נתקל במערכות ביוגז קטנות במקסיקו. בהמשך הוא נסע למדינות מתפתחות אחרות כדי להעמיק את הבנתו בנושא.

טלר יחד עם אושיק אפרתי, מייסד נוסף של החברה, רכשו מערכות ביו-גז רבות שיוצרו בסין והודו. הם התנסו בהן והגיעו למסקנה שביצועיהן לא טובים מספיק מבחינת יעילות ייצור הביוגז ומכיוון שהפיצו ריחות לא נעימים ומשכו חרקים.

בשנת 2012, טלר ואפרתי חברו לארז לנסר, מייסד שלישי והקימו את החברה.

## שותפויות ולקוחות משמעותיים
בשנת 2014 המשרד להגנת הסביבה רכש מספר יחידות ממוצרי החברה וחילק אותן לכפר הבדואי אום בטין. זמן קצר לאחר מכן רכש המשרד 25 מערכות נוספות והפיץ אותן שוב לאום בטין ולכפר בדואי נוסף בנגב. באופן דומה, החברה העבירה מערכות לייצור ביוגז לבדואים בנגב בשיתוף עם מכון הערבה.

בעקבות הפרויקט באום בטין מספר ממשלות פנו לחברה, בניהן הרפובליקה הדומיניקנית שרכשה 50 מערכות במטרה להפחית את תלות אזרחיה בשריפת עץ לחימום.

האיחוד האירופי ומרכז פרס לשלום התקשרו עם החברה ב-2015 בפרויקט להתקנת כ-40 מערכות בבקעת הירדן, כאשר האיחוד האירופי סיפק את המימון בסך 500,000 יורו.

בשנת 2023 הותקנה בבסיס גלילות מערכת החברה המסוגלת לפרק עד 500 קילו של פסולת אורגנית ביום. הגז שנוצר מהמערכת משמש לחימום מים בבסיס.

## הנפקה וגיוס כספים
בינואר 2016, החברה הרחיבה את מוצריה ופנתה למגזר משקי הבית בעזרת קמפיין גיוס ב-Indiegogo. הקמפיין הגיע ליעדו של 100,000 דולר ב-24 השעות הראשונות לקיומו ובסופו של דבר גויסו למעלה מ-250,000.

בראשית שנת 2021 הונפקה החברה לפי שווי של 310 מיליון ש"ח. מטרתה המוצהרת של ההנפקה הייתה קידום החדירה לשוק המוסדי הכולל חדרי אוכל בגופים שונים כגון מלונות, אוניברסיטאות, בסיסי צבא וכו'.

ב 2024 החברה דיווחה על חתימה על מזכר הבנות עם קרן Klik משוויץ, במסגרתו תרכוש הקרן זכויות פחמן מפרויקטים של החברה בגאנה, במחיר של 29 מיליון דולר עד שנת 2030. החברה התקינה כ-20,000 מערכות בגאנה, אשר צפויות להפחית פליטות פחמן בערך ב 1.6 מיליון טון במשך 10 שנים. 

לאחר מכן, הודיעה על חתימת הסכם עם תאגיד גלובלי, לפיו היא אמורה לקבל עד 3 מיליון דולר עבור זכויות הפצה למערכות שלה, עם אופציות לרכישת עוד זכויות בעתיד.

בדצמבר 2025 דווחה החברה על חתימה על הסכם עם קרן Klik לרכישת זכויות פחמן מפרויקט חדש בקניה; 13.3 מיליון דולר, עבור זכויות פחמן בשנים 2026-2030. החברה צפויה להתקין כ 17,000 מערכות ביוגז בקניה ב 2026–2028. גם ההסכם הזה כולל אופציה לרכוש זכויות נוספות בעתיד. יחד עם הרווחים ממכירת המערכות, החברה מעריכה כי הפרויקט יביא לה כ-20 מיליון דולר עד שנת 2030, עם פוטנציאל דומה בשנים 2031-2035.

זכויות פחמן הן זכויות שחברות רוכשות כדי לעמוד ביעדים להפחתת פליטות פחמן.

## השפעה סביבתית
מאז הקמתה ועד יוני 2022 מוערך כי מוצרי החברה מנעו פליטה של כ-86,000 טונות של פליטת CO על ידי פירוק של כ-15,000 טונות של פסולת אורגנית.

## הערות שוליים

קטגוריה:ישראל: חברות נפט וגז
סי. ג'יי. ואלרוי

**כריסטופר ג'פרי ואלרוי** (באנגלית: **Christopher Jeffrey Valleroy**; נולד ב-11 בינואר 1999) הוא שחקן אמריקאי.

## ביוגרפיה
ואלרוי נולד באוקלהומה סיטי וגדל באלטמונטה ספרינגס (אנ'), פלורידה, מגיל שישה חודשים. בשנת 2009 עברה המשפחה ללוס אנג'לס, קליפורניה. שם הוא החל לצבור ניסיון במשחק, כדוגמן ורקדן.

## קריירה
את תפקידו הקולנועי הראשון קיבל ב-2013 בסדרת הטלוויזיה קצרת המועד *"Deadtime Stories*", בה שיחק בתפקיד אורח.

בשנת 2014 שיחק ואלרוי בתפקיד לואי זמפריני בילדותו בסרט הדרמה ההיסטורית "לא נשבר", שביימה אנג'לינה ג'ולי.

בשנת 2015 התארח בפרק בסדרת המשטרה "". באותה שנה השתתף בפיילוט לסדרת דרמה ברשת TNT, "Lumen" לצד סאם ייגר. בסוף הסדרה לא יצאה לפועל. 

בשנת 2017 שיחק בפרק בסדרת הטלוויזיה "Threads". באותה שנה שיחק בסרט הפעולה "Destruction Los Angeles". שנה לאחר מכן הופיע בתפקידי אורח בסדרות הטלוויזיה בול ו-"פוראבר" (אנ').

בשנת 2021 שיחק בסרט "Famous". בשנת 2022 שיחק לצד קובי סמולדרס בסדרת הטלוויזיה "High School".

## חיים אישיים
ואלרוי מעורב בפרויקטים חברתיים. כדי לתמוך בדודתו במאבקה נגד הסרטן, הוא התחיל לסרוג לה כובעים. זמן קצר לפני מותה של דודתו, היא ביקשה ממנו להמשיך בכך. כיום, מאות חולים העוברים טיפולים כימותרפיים חובשים כובעים אלו של מקדונלד'ס סיוע לילדים. ולרוי הוא גם חבר בצופים.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1999
שחריאר רחימוב

**שחריאר רחימוב** (באזרית: **Şəhriyar Rəhimov**; 6 באפריל 1989 – 25 באוגוסט 2023) היה כדורגלן אזרי ששיחק בעמדת המגן השמאלי בנבחרת אזרבייג'ן ובמספר קבוצות מליגת העל האזרית.

## קריירת מועדונים
רחימוב שיחק בקבוצות אינטר באקו, קרוואן, AZAL, רוואן באקו, קפאז וסבאיל מליגת העל האזרית.

ב-29 ביולי 2020 חתם רחימוב בזירה מליגת העל האזרית. הוא ערך תשע הופעות ליגה במדי המועדון.

ב-1 ביולי 2021 חתם רחימוב פעם נוספת בסבאיל מליגת העל האזרית. ב-15 בפברואר 2022 פרש מכדורגל.

## קריירה בינלאומית
ב-23 במרץ 2018 ערך רחימוב את הופעת הבכורה שלו בנבחרת אזרבייג'ן, בהפסד 1-0 לנבחרת בלארוס במשחק ידידות. בסך הכל ערך תשע הופעות במדי הנבחרת.

## מותו
ב-25 באוגוסט 2023 מת רחימוב ממחלת הסרטן.

## תארים
;אינטר באקו
* אליפות אזרבייג'ן (1): 2009/2010

## קישורים חיצוניים

## הערות שוליים

קטגוריה:כדורגלנים אזרים
קטגוריה:מגני כדורגל אזרים
קטגוריה:כדורגלני שמאחי
קטגוריה:כדורגלני רוואן באקו
קטגוריה:כדורגלני סבאיל
קטגוריה:כדורגלני זירה
קטגוריה:כדורגלני נבחרת אזרבייג'ן
קטגוריה:נפטרים מסרטן
קטגוריה:אזרים שנולדו ב-1989
קטגוריה:אזרים שנפטרו ב-2023
סלים ג'בר

**סלים ג'בר** (בערבית: **سليم جبر**; נולד ב-1946) הוא פוליטיקאי ערבי־ישראלי שכיהן ראש מועצת אבו גוש במשך כעשרים שנה בשתי תקופות כהונה לא רצופות.

## ביוגרפיה
ג'בר נולד ב-1946. סבו היה מוח'תאר אבו גוש מטעם שלטונות המנדט הבריטי.

ב-1998 נערכו בחירות לראשות מועצת אבו גוש, לראשונה מאז הקמת המועצה ב־1992. ג'בר נבחר לראש המועצה המקומית הראשון לאחר הוועדה הקרואה שניהלה את המועצה.

ביוני 2000 נעצר ג'בר בחשד לאונס אחת מפקידותיו.

ב-2003 נבחר בפעם השנייה לראשות המועצה. הוא התמודד מול יוסוף איברהים, וזכה ב-54.1% מקולות הבוחרים. מתוך תשעת המושבים במועצה המקומית באבו גוש, רשימתו של ג'בר זכתה בארבעה מושבים, וכך גם רשימתו של איברהים. ב-2008 נבחר בפעם השלישית לראשות המועצה, וזכה ב-52.3% מקולות הבוחרים.

ב-2013 לא התמודד לתפקיד ראש המועצה, ובמקומו נבחר לתפקיד קרובו, עיסא ג'בר.

ב-2018 נבחר בפעם הרביעית לראש המועצה, וזכה ב-41.7% מקולות הבוחרים. ב-2022 פוזרה המועצה המקומית באבו גוש, כיוון שלא הצליחה להעביר תקציב. ג'בר עמד בפני שימוע, אך לבסוף הוחלט להשאירו בתפקיד ראש המועצה.

בבחירות 2024 התמודד לכהונה נוספת, עלה לסיבוב שני מול קאזם איברהים והפסיד לו. לאחר ההפסד התפטר ג'בר מתפקידו במליאת המועצה.

ג'בר הוא חבר מרכז הליכוד.

## קישורים חיצוניים
* 

## הערות שוליים

קטגוריה:ראשי מועצת אבו גוש
קטגוריה:פעילי הליכוד
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1946
דייוויד קול

**דייוויד סטיבן קול** (נולד ב-14 באוגוסט 1982) הוא שחקן אמריקאי. 

## חיים מוקדמים
קול נולד באיסקווב, וושינגטון.  הוא בוגר תואר שני מטעם בית הספר טיש לאמנויות ובית הספר למשחק של חברת התיאטרון האטלנטי .

## קריירה
תפקיד המשחק הראשון של קול היה בסרט בטי פייג' הידועה לשמצה מ-2005, ושנה לאחר מכן שיחק בסרטי הקולנוע "The Architect" ו-"Beautiful Ohio". בשנת 2007, הוא הופיע בסרט הדרמה הרומנטי "לפנות ערב" בכיכובה של גלן קלוז. 

הוא שיחק בתפקידי אורח בסדרת הטלוויזיה חוק וסדר: כוונה פלילית בתור ריקי מוס בפרק *Neighborhood Watch*, ובסדרת הדרמה "נשות קבע". 
בשנת 2009, הוא הופיע בחמישה פרקים של סדרת הדרמה "הצילו" בתור קונור גאוויר. הוא שיחק בדרמה הרפואית *Mercy*. 

בשנת 2009 שיחק בסרט על הזוג מורגן שמעתם? בכיכובם של שרה ג'סיקה פארקר ויו גרנט. שנה לאחר מכן הופיע בסרט רהיטים זעירים.

ביולי 2010, שיחק קול בתפקיד חוזר בדרמת הנעורים אחת שיודעת בתור בן דונובן, המחוברת לשתי דמויות אחרות - "ג'ולייט שארפ" ( קייטי קסידי) ו-"קולין פורסטר" (סמואל פייג').

קול גילם את התפקיד החוזר של ניק ליין, בסדרת המדע הבדיוני של רשת פוקס, פרינג'. 

בשנת 2013, הוא הופיע בסדרת הדרמה סמאש בתור אדם, אחיו הגדול של ג'ימי קולינס, ושיחק בסדרה "צווארון לבן" של ערוץ USA.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1982
Liar (שיר של קווין)

"**Liar**" (בעברית: "**שקרן**") הוא שיר של להקת הרוק הבריטית קווין, שנכתב בידי סולן הלהקה פרדי מרקיורי ב-1970. השיר הופיע באלבום הבכורה של הלהקה Queen (אלבום). השיר יצא כסינגל, ביחד עם "Doing All Right" כבי-סייד, בארצות הברית ובניו זילנד על ידי אלקטרה רקורדס בפברואר 1974. הקליפ הכיל חיקוי של הלהקה לשיר בבמה אקוסטית. "Liar" היה הקליפ השני של הלהקה והוא צולם שנה לפני שיצא כסינגל.
כפי שאימת התמלול ב-Off The Record של EMI Music Publishing לתווי המוזיקה של השיר, זוהי אחת משלוש הרצועות של קווין, כשהאחרות הן "Now I'm Here" ו-"Under Pressure" (שיתוף הפעולה המקורי שלהם יחד עם דייוויד בואי) שאופיינו באורגן האמונד. השיר הזה העלה בקצרה את בעיית הקרדיטים של כתיבת שירים בתוך הלהקה. בריאן מיי שאל מי מחבריי הלהקה יזכה לקרדיט לפיתוח המוזיקה עבור בכל שיר, ובכך סיכם פרדי מרקיורי את הדיון, בקביעתו כי התמלילן או כל אדם אחר שמקורו בשיר ככותב שלו, הוא זה שיזכה לקרדיט ככותב השיר, מנהג שנמשך עד *[[The Miracle]]* ב-1989.

## הלחנה
השיר עושה שימוש בולט באפקט הפלאנג'ינג, במיוחד בתופים ובפעמון הפרה. זהו גם השיר הארוך ביותר באלבום.

## ביקורת
המגזין קאש בוקס כינה את השיר "רוקר מוביל, מועבר בחוזקה" עם מבטא על "גיטרה בס ומנהיג עם ביצועי שירה והרמוניה אנרגטית".

## בהופעות חיות
בשנותיה המוקדמות של הלהקה, "Liar" היה מרכיב מרכזי בהופעות שלהם, הופיע כסיכום לסט השירים הראשי שלהם, ולעיתים קרובות נמשך עד עשר דקות. השיר יתחיל להיות מנוגן בקושי בתור ההופעות של News of the World Tour כדי שיושמט מסט השירים ב־Jazz Tour. עם זאת, החל מסיבוב ההופעות Crazy Tour, השיר התחיל להיות מנוגן כמעט שוב. בסיבוב ההופעות The Game Tour, השיר לא נכלל בסט השירים. השיר התחדש לכמה הופעות בשלב האירופי של סיבוב ההופעות של ה־Hot Space Tour והשיר הושמע פעם אחת בשלב הצפון אמריקאי באותו סיבוב הופעות. השיר יתחדש שוב ב-The Works Tour (אם כי השיר צומצם לשלוש דקות או פחות). "Liar" קיבל אזכור מסוים ב-Magic Tour, כשבריאן מיי ניגן ריף גיטרה חלקי מהשיר מיד לפני "Tear it Up".

## קרדיטים
*פרדי מרקיורי – זמרה, קולות רקע, אורגן האמונד
*בריאן מיי – גיטרה אקוסטית, גיטרה חשמלית, קולות רקע
*רוג'ר טיילור – תופים, כלי הקשה, תוף מרים, פעמון פרה, קולות רקע
*ג'ון דיקון – בס

## קישורים חיצוניים

קטגוריה:שירי 1973
קטגוריה:סינגלים מ-1974
קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי פרדי מרקיורי
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
Ümit Hırsızı

"**Ümit Hırsızı**" (באנגלית: "**Hope Thief**"; ובעברית: "**גָּנַב הַתִּקְוָה**") הוא שיר שהוקלט על ידי הזמרת הטורקייה בילנט ארסוי. הוא יצא לאור ב-22 במרץ 2019, בהוצאת חברת התקליטים דואן מיוזיק קומפני, כסינגל שלא מתוך אלבום. הוא נכתב והולחן על ידי הזמר-יוצר הטורקי טרקאן.

השיר זכה לחשיפה תקשורתית נרחבת והיה לסינגל הקאמבק של ארסוי.

## רקע וכתיבה
"Ümit Hırsızı" נכתב והולחן על ידי טרקאן. המילים עוסקות באהבה נכזבת ואיבוד אמונה בעקבות מערכת יחסים שהתפוררה. בתחילתו, שרה ארסוי . היא מקוננת על קץ מערכת היחסים ומצהירה כי אין בכוונתה להיכנס לדבר כזה בשנית. המשפט  מצביע על האובדן שחוותה בעקבות היכרותה עם אותו הבחור.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות.

## ביקורת
השיר זכה לביקורות חיוביות נרחבות וסימן את חזרתה של ארסוי לעולם המוזיקה. ב-*[[Habertürk]]*  צוין תהליך ההקלטה של השיר וארסוי הצהירה: . ב-*[[Posta]]*  עסקו בהצלחת הקליפ וכתבו: . ב-*[[Cumhuriyet]]*  סקרו מקרה אלים שחוותה ארסוי בסמוך ליציאת "Ümit Hırsızı". ב-*[[Milliyet]]*  סקרו את השיר בחיוב וכתבו: .

ב-*[[Takvim]]*  נכתב .

## וידאו קליפ
הווידאו קליפ הנלווה של "Ümit Hırsızı" הועלה לערוץ היוטיוב של netd müzik ב-22 במרץ 2022. ניהאט אודבאשי היה הבמאי שלו. בתחילתו, ניתן לראות ארסוי לבושה בבגדים מסורתיים וזאת, בנוסף לכך שהיא עונדת תכשיטים גדולים. לאורכו של הקליפ ניתן לראות מספר רקדני ליווי המבצעים להטוטנות עם אש. הקונספט שלו עוקב אחר הכאב הטמון במילות השיר עצמו, כמו גם מגולל את הסיפור שמוצג בידי ארסוי.

נכון לאוגוסט 2023 עומד מונה הצפיות של הקליפ על למעלה מ-18 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בילנט ארסוי
קטגוריה:שירים בטורקית
קטגוריה:שירים על כאב לב
קטגוריה:שירים על כעס
קטגוריה:שירים על פרידה
קטגוריה:סינגלים בהוצאת DMC
השביט הגדול של 371 לפני הספירה

**השביט הגדול של 371 לפני הספירה**, הקרוי לעיתים גם **שביט אריסטו**, היה שביט שנחשב אולי כמקור של משפחת שביטי קרויץ.

השביט הגדול נצפה על ידי אריסטו, אפורוס, וקליסתנס. אפורוס דיווח שהוא התפצל לשני חלקים, שבר גדול יותר, שלדעת אסטרונומים חזר ככל הנראה בשנת 1106 לספירה, כ-X/1106 C1, ועוד שבר קטן יותר. אם אכן היה זה המקור לכל שביטי קרויץ, היה לו וודאי גרעין בקוטר של לפחות 120 קילומטרים. בעודו נראה מכדור הארץ, נאמר עליו כי הטיל צללים בלילה באופן הדומה לירח מלא.

## תצפיות
דווח כי לשביט היה זנב ארוך ובהיר שצבעו אדמדם, וכן גרעין בהיר יותר מכל כוכב בשמי הלילה.

אריסטו כתב בכרך 1 של מטאורולוגיקה  (Meteorologica):

בציטוט מקור אבוד כתב דיודורוס סיקולוס:

## מקור לשביטי קרויץ
היינריך קרויץ היה אסטרונום גרמני, שטען כי מסלוליהם של מספר שביטים "מחככי שמש" קשורים וכנראה נוצרו כאשר שביט גדול "מחכך שמש" התפצל מאות שנים קודם לכן. הקבוצה ידועה כיום בשם שביטי קרויץ (Kreutz Sungrazers), וייצרה כמה מהשביטים הבהירים ביותר שנראו אי פעם, כולל X/1106 C1 ושביט איקייה-סקי. ייתכן שהשביט היה האב של הקבוצה כולה.

## השפעה נבואית
דיודורוס כתב שאחדים סברו כי השביט ניבא את דעיכת הספרטנים, ומתאר את הוויכוח על טיבו.

## מחלוקת על תאריך
השביט מצוין לעיתים כמי שהתרחש במהלך 373–372 לפנה"ס במקום 372–371 לפנה"ס. סנקה כתב מאוחר יותר שהתצפיות על השביט עלו בקנה אחד עם השמדת בורה  והליקה , מה שיכול לרמוז על שנת 373–372 לפני הספירה.

רוב המקורות מתייחסים אל המאורע כמתרחש בשנים 372–371 לפני הספירה. גורן הנריקסון כותב.

## זהות כשביט אנקה
האסטרונום גוראן הנריקסון שיער שהשביט היה השביט אנקה, אם כי זו לא טענה מקובלת באופן נרחב.

## הטיעונים של סנקה נגד אפורוס
בהתבסס על האמונה היוונית העתיקה ששביטים הם המקור של עצמים שמימיים, סנקה קרא תיגר על הדיווח של אפורוס.

## ראו גם
* SOHO

## לקריאה נוספת

* Marsden B. G. (1989), The Sungrazing Comets Revisited, Asteroids, comets, meteors III, Proceedings of meeting (AMC 89), Uppsala: Universitet, 1990, eds C. I. Lagerkvist, H. Rickman, B. A. Lindblad., p. 393
* Lee, Sugeun; Yi, Yu; Kim, Yong Ha; Brandt, John C. (2007). "Distribution of Perihelia for SOHO Sungrazing Comets and the Prospective Groups". Journal of Astronomy and Space Sciences. 24 (3): 227–234. Bibcode:2007JASS...24..227L. doi:10.5140/JASS.2007.24.3.227.


## קישורים חיצוניים

* Sungrazer project website Archived 2015-05-25 at the Wayback Machine
* SEDS Kreutz group page
* Meteorology, translated by E. W. Webster (Alternate at mit.edu)


## הערות שוליים

קטגוריה:שביטים
אליפות העולם בשיט

**אליפות העולם ב[[שיט תחרותי|שיט]]** (לשעבר **אליפות העולם בשייט של ISAF**), מאורגנת על ידי World Sailing (לשעבר ISAF), ונערכת כל ארבע שנים מאז 2003.

## היסטוריה
בשנת 1998 נערכה אליפות העולם בשייט של ISAF בדובאי. אליפות העולם בשייט הבאה נערכה בקדיס ב-2003, ואחריה בקשקאיש ב-2007 ופרת' ב-2011.

בשנת 2014 אירחה סנטנדר את אליפות העולם הרביעית, שמשכה אליה יותר מ-1,100 מתחרים. כמחצית מהמתחרים קבלו את ה"קווטות" להשתתף בענף השייט באולימפיאדת ריו דה ז'ניירו (2016).

## ערים ומדינות מארחות

## ציוד

באור סימנים בטבלה: **ז** = גברים; **נ**=נשים; **פ**=פתוח; **מע**=מעורב; **הד**=הדגמה

## טבלת המדליות בכל הזמנים

## ראו גם
* שייט באולימפיאדת הקיץ
* אליפות אירופה בשיט

## קישורים חיצוניים

* 

* 
* 
* 
* 
* 
* אליפות העולם בגלישת רוח: טיבי שנייה, ספיצ’קוב שלישית וקנטור חמישית
* 
* תחרויות שייט

## הערות שוליים

קטגוריה:תחרויות שיט
שיט
קטגוריה:שיט תחרותי